ชง 12 หุ้นเด็ด SET ทรงตัวในกรอบ ตลาดวิตกเกาหลีเหนือตึงเครียด
ดัชนีหุ้นไทย (SET) วันนี้ภาพรวมยังไซด์เวย์ในกรอบ อย่างไรก็ตามระหว่างวันดัชนีมีโอกาสที่จะปรับตัวลงตามตลาดต่างประเทศหลังมีความตึงเครียดทางการเมืองระหว่างประเทศกรณีเกาหลีเหนือ การลงทุนยังคงเน้นเก็งกำไรในกลุ่มที่แนวโน้มผลประกอบการไตรมาส 2/60 ออกมาดี และมีปัจจัยบวกเฉพาะตัว
10 ส.ค. 2560

ข่าวหุ้นธุรกิจออนไลน์รายงาน เช้านี้ ณ เวลา 9.30 น. ค่าเงินบาทอยู่ที่ 33.26 บาทต่อเหรียญ ขณะที่ตลาดหุ้นเอเชียปรับตัวลง เนื่องจากนักลงทุนวิตกกังวลเกี่ยวกับความตึงเครียดทางการเมืองระหว่างประเทศ หลังประธานาธิบดีโดนัลด์ ทรัมป์ แห่งสหรัฐ ได้ออกมาเตือนว่าจะตอบโต้เกาหลีเหนือด้วยวิธีการที่รุนแรง หากเกาหลีเหนือยังคงเป็นภัยคุกคามต่อสหรัฐ
นักวิเคราะห์มองดัชนีหุ้นไทย (SET) วันนี้ภาพรวมยังไซด์เวย์ในกรอบ อย่างไรก็ตามระหว่างวันดัชนีมีโอกาสที่จะปรับตัวลงตามตลาดต่างประเทศหลังมีความตึงเครียดทางการเมืองระหว่างประเทศกรณีเกาหลีเหนือ การลงทุนยังคงเน้นเก็งกำไรในกลุ่มที่แนวโน้มผลประกอบการไตรมาส 2/60 ออกมาดี และมีปัจจัยบวกเฉพาะตัว หุ้นเด่นเลือก CPF, BEAUTY, SEAFCO, SAWAD, MTLS, EA, KKP, SPRC, KBANK, ERW, CENTEL และ MINT
นายถนอมศักดิ์ สหรัตน์ชัย ผู้ช่วยกรรมการผู้จัดการและหัวหน้าฝ่ายวิจัย บล.เคที ซีมิโก้ เปิดเผยถึงตลาดหุ้นไทยเช้านี้ (9 ส.ค.) มีโอกาสที่จะปรับตัวลงก่อนที่จะรีบาวด์ขึ้นไป เนื่องจากโมเมนตัมตลาดต่างประเทศเป็นลบ โดยตลาดหุ้นในภูมิภาคเอเชียเช้านี้ต่างติดลบกันทั่วหน้า เช่นเดียวกับตลาดหุ้นสหรัฐฯที่ปรับตัวลง หลังสหรัฐฯออกมาตอบโต้ขู่เกาหลีเหนือมากขึ้น ทำให้คนเห็นถึงความเสี่ยงที่เพิ่มขึ้น อีกทั้งตลาดหุ้นสหรัฐฯก็ปรับตัวขึ้นไปมากแล้วด้วยทำให้ตลาดฯหุ้นทั่วโลกต่างปรับตัวลง
นอกจากนี้ เงินดอลลาร์สหรัฐฯก็แข็งค่าขึ้นหลังจากตัวเลขเศรษฐกิจของสหรัฐฯออกมาดี อย่างไรก็ตาม บ้านเราให้ติดตามทิศทาง Fund Flow เพราะนักลงทุนต่างชาติขายมากในช่วงที่ผ่านมา อีกทั้งตลาดฯก็ยังไม่มีข่าวบวกเข้ามาด้วย มีเพียงข่าวว่าจะมีมาตรการกระตุ้นการท่องเที่ยวรอบใหม่ออกมา ซึ่งครั้งนี้เห็นว่าจะรวมสายการบินด้วย ก็ต้องให้ติดตามดู ทั้งนี้ คงจะเลือกเล่นหุ้นเป็นรายตัวไปก่อน พร้อมให้แนวรับ 1,570 – 1,560 จุด ส่วนแนวต้าน 1,585 – 1,590 จุด
บล.ธนชาต ระบุในบทวิเคราะห์ (9 ส.ค.) ตลาดหุ้นโลกกังวลปัญหาความตึงเครียดทางการเมืองระหว่างสหรัฐฯ กับเกาหลีเหนือที่ กดดัน Dow Jones -0.15% ขณะที่ภาพรวม SET ยังมอง Sideways ในกรอบ 1,572-1,584 จุด เหมือนเดิม เน้นกลุ่มหุ้นที่คาดการณ์กำไรเติบโตดี (BEAUTY SEAFCO SAWAD MTLS EA) และจ่ายเงินปันผลระหว่างกาลสูง (KKP SPRC CPNRF DIF) ขณะที่เริ่มมีสัญญาณฟื้นตัวทางเทคนิคในกลุ่มธนาคาร (KBANK)
แนะนำ 1) “ซื้อ” BEAUTY (TP 15 บาท) คาดกำไร 2Q17 ทำจุดสูงสุดใหม่จากยอดขายในประเทศ และต่างประเทศที่เติบโตแข็งแกร่ง รวมไปถึงนักท่องเที่ยวที่ฟื้นตัวต่อเนื่องในช่วง 2Q17 เป็นอีกปัจจัยหนุน SSSG
2) “ซื้อ” SEAFCO (TP 17.5 บาท) การประมูลรถไฟทางคู่ช่วง 1 – 2 เดือนนี้, กำไร 2Q17 คาดเติบโตแข็งแกร่ง และโครงการรถไฟฟ้าสายสีเหลือง – ชมพู ที่จะเริ่มการก่อสร้างปลายปีนี้ – ต้นปีหน้า เป็นปัจจัยหนุนกำไรทั้งปีเติบโต 50% ช่วง 2017 – 18 มอง PE18 ที่ 13 เท่า ต่ำสุดในกลุ่มรับเหมาฯ และ 3) “ซื้อ” MTLS (TP 38 บาท) กำไร 2Q17 เติบโต +90% yoy ที่ 571 ล้านบาท จากยอดปล่อยสินเชื่อเติบโต 61% คาดกำไรปี 2017 ที่ 2.4 พันล้านบาท +64% yoy มองดอกเบี้ยต่ำเป็นผลดีต่อต้นทุนการเงินของ MTLS
บล.แอพเพิล เวลธ์ ระบุในบทวิเคราะห์ (9 ส.ค.) ว่า SET สัปดาห์นี้คาดยังเคลื่อนไหวในกรอบแนวรับ 1,570 – 1,590 จุด ระหว่างรอผลประกอบการ Q2 แนะนำซื้อ ERW, CENTEL, MINT (+ มาตรการกระตุ้นท่องเที่ยว 51 จังหวัด สามารถหักค่าลดหย่อนสูงสุด 5 หมื่นบาท) และเก็งกำไร CPF [email protected] บาท (+ เนเธอร์แลนด์จะฆ่าไก่ เนื่องจากวิกฤติไข่ปนเปื้อน)